ഇറങ്ങിത്തിരിച്ചത് ഡ്യൂക്കില് പുതിയ റെക്കോര്‍ഡ് കുറിക്കാന്; പക്ഷെ വഴിയില് ബൈക്ക് കത്തിയമര്‍ന്നു - Malayalam DriveSpark\n50 min ago വരാനിരിക്കുന്ന പെർഫോർമെൻസ് മോഡൽ ID.4 GTX ഇലക്ട്രിക്കിന്റെ ടീസർ പങ്കുവെച്ച് ഫോക്‌സ്‌വാഗൺ\n1 hr ago ഇന്ത്യയില് പരീക്ഷണയോട്ടം ആരംഭിച്ച് BYD e6 ഇലക്ട്രിക് എംപിവി; അരങ്ങേറ്റം ഈ വര്‍ഷം\n1 hr ago 48 മിനിറ്റിൽ  500 യൂണിറ്റും വിറ്റഴിച്ച് കെടിഎം 1290 സൂപ്പര് ഡ്യൂക്ക് RR\n3 hrs ago ബ്രിട്ടന്റെ ഫിലിപ്പ് രാജകുമാരന്റെ അന്ത്യയാത്ര അദ്ദേഹത്തിന്റെ വ്യക്തി മുദ്ര പതിഞ്ഞ പ്രത്യേക ലാൻഡ് റോവറിൽ\nNews ലോകായുക്ത നടപടിക്രമങ്ങളിൽ വീഴ്ച; സർക്കാരിന് നേരിട്ട് ചലഞ്ച് ചെയ്യാമെന്ന് നിയമോപദേശം\nSports IPL 2021: ടീമിന്റെ കണക്കുകൂട്ടല് എവിടെ പാളി? വിശദീകരിച്ച് കെകെആര് നായകന് ഓയിന് മോര്‍ഗന്\nഇറങ്ങിത്തിരിച്ചത് ഡ്യൂക്കില് പുതിയ റെക്കോര്‍ഡ് കുറിക്കാന്; പക്ഷെ വഴിയില് ബൈക്ക് കത്തി നശിച്ചു!\nPublished: Saturday, March 10, 2018, 17:23 [IST]\nകെടിഎം 390 ഡ്യൂക്കില് പുതിയ റെക്കോര്‍ഡ് കുറിക്കാന് ഇറങ്ങി തിരിച്ചതായിരുന്നു രൂപേഷ് ബാദുല. സോനു സ്പീഡ്‌സ്‌ട്രൈക്കേര്‍സ് എന്നു പറഞ്ഞാലാകും ഈ ഉത്തര്‍പ്രദേശ് റൈഡറെ ബൈക്ക് പ്രേമികള് തിരിച്ചറിയുക. ബൈക്ക് മോഡിഫിക്കേഷന് രംഗത്ത് സോനുവിന്റെ സ്പീഡ്‌സ്‌ട്രൈക്കേര്‍സ് കസ്റ്റംസ് ഏറെ പ്രശസ്തമാണ്.\nലിംക ബുക്ക് ഓഫ് റെക്കോര്‍ഡ് ഉള്‍പ്പെടെ ഒരുപിടി നേട്ടങ്ങള് വെട്ടിപ്പിടിച്ച ആത്മവിശ്വസത്തിലാണ് സോനുവും സുഹൃത്തും സുവര്‍ണ ചതുരം കീഴടക്കാന് കെടിഎം 390 ഡ്യൂക്കുമായി കഴിഞ്ഞ ദിവസം ഇറങ്ങിയത്.\nദില്ലി, മുംബൈ, ചെന്നൈ, കൊല്‍ക്കത്ത എന്നീ ഇന്ത്യയിലെ നാലു പ്രധാന നഗരങ്ങളെ തമ്മില് ബന്ധിപ്പിക്കുന്ന ദേശീയപാതകളുടെ ശൃഖലയാണ് സുവര്‍ണ ചതുരം.\nമോട്ടോര്‍സൈക്കിളില് അതിവേഗം സുവര്‍ണ ചതുരം ചുറ്റി റെക്കോര്‍ഡ് സൃഷ്ടിക്കുകയായിരുന്നു സോനുവിന്റെ ലക്ഷ്യം. പക്ഷെ യാത്രാമധ്യേയുണ്ടായ അപകടത്തില് സോനുവിന്റെ 390 ഡ്യൂക്ക് പൂര്‍ണമായും കത്തി നശിച്ച വാര്‍ത്തയാണ് പിന്നാലെ കേട്ടത്.\nസുവര്‍ണ ചതുരത്തിലൂടെ കുതിക്കവെ ചെന്നൈയ്ക്ക് സമീപം വെച്ചു സോനുവിന്റെ ബൈക്ക് അപകടത്തില്‍പ്പെടുകയായിരുന്നു. റെക്കോര്‍ഡ് ലക്ഷ്യമിട്ട കുതിപ്പിനിടെ വഴിയില് നായ കുറുകെ ചാടിയതാണ് അപകടകാരണം.\nനായയെ ഇടിക്കാതിരിക്കാന് പൊടുന്നനെ ബ്രേക്ക് പിടിച്ചതോടെയാണ് 390 ഡ്യൂക്ക് റോഡില് നിന്നും തെന്നിമാറി നിയന്ത്രണം നഷ്ടപ്പെട്ടു മറിഞ്ഞത്.\nഎന്നാല് അപകടത്തില് 390 ഡ്യൂക്ക് കത്താനിടയായ സംഭവം സമൂഹമാധ്യമങ്ങളില് വലിയ രീതിയിൽ ചര്‍ച്ച ചെയ്യപ്പെട്ടു. വാദപ്രതിവാദങ്ങള് അരങ്ങേറവെ യാത്രയിൽ കൂടെയുണ്ടായിരുന്ന സുഹൃത്താണ് കാര്യങ്ങള്‍ക്ക് വ്യക്തത വരുത്തി രംഗത്തെത്തിയത്.\nയാത്രയിൽ ഇന്ധനം ക്യാനുകളിലാക്കി കരുതിയതാണ് അപകടത്തിൽ ബൈക്കിന് തീപിടിക്കാൻ കാരണം. വീഴ്ചയിൽ ക്യാന് തകര്‍ന്ന് ബൈക്കിലേക്ക് പെട്രോൾ മറിയുകയായിരുന്നു. പിന്നാലെ തീപടരുന്നതിലേക്കും ഇതു നയിച്ചു.\nഅപകടത്തെ തുടർന്ന് പൂർണമായും കത്തി നശിച്ച നിലയിലാണ് സോനുവിന്റെ കെടിഎം 390 ഡ്യൂക്ക്. അതേസമയം ബൈക്കില് നിന്നും തെറിച്ചു വീണതിനാല് സോനുവിന് ഗുരുതരമായ പരുക്കുകള് ഏറ്റില്ലെന്ന് സുഹൃത്ത് വ്യക്തമാക്കി.\nദേശീയപാതകളില് സഞ്ചരിക്കുമ്പോള് ശ്രദ്ധിക്കേണ്ട ചില കാര്യങ്ങള്\n1. നഗരത്തിലൂടെയോ, ഗ്രാമത്തിലൂടെയോ കടന്നുപോകുന്ന ദേശീയപാതകളില് റൈഡര്‍മാര് ജാഗരൂകരായിരിക്കണം. തെറ്റായ ദിശയില് കൂടി പ്രദേശവാസികള് കടന്നുവരാനുള്ള സാധ്യത ഇവിടങ്ങളില് കൂടുതലാണ്.\nKTM 390 Duke Catches Fire. Read in Malayalam.\nStory first published: Saturday, March 10, 2018, 17:23 [IST]


ആരൊക്കെ എന്തൊക്കെ പറഞ്ഞാലും ഞാൻ അത് മാറ്റില്ല.17\nമലയാളികൾക്ക് ഒരുകാലത്തും മറക്കാൻ സാധിക്കാത്ത ഒരു നടിയാണ് സംയുക്ത വർമ്മ. നിരവധി ആരാധകരാണ് സംയുക്തയ്ക്ക് ഉള്ളത്. പ്രശസ്തിയുടെ കൊടുമുടിയിൽ നിൽക്കുമ്പോഴായിരുന്നു സംയുക്ത വർമ്മ ബിജു മേനോന്റെ ഭാര്യയായി തിരശ്ശീലക്ക് പിന്നിലേക്ക് അകന്നു പോകുന്നത്. പിന്നീട് മകന്റെ അമ്മയായി മാത്രം ജീവിച്ചു സംയുക്ത. പിന്നീടു അഭിമുഖങ്ങളിൽ പോലും സംയുക്തയെ അങ്ങനെ കണ്ടിട്ടില്ല. എങ്കിലും ഒരു പൊതുവേദിയിൽ എത്തുമ്പോൾ ബിജു മേനോനോട് ഇന്നും ആളുകൾ ചോദിക്കാറുള്ളത് സംയുക്തയുടെ വിശേഷങ്ങളാണ്. ഇപ്പോൾ സംയുക്ത 17 വർഷങ്ങൾക്കു ശേഷം ഒരു അഭിമുഖത്തിൽ പ്രത്യക്ഷപ്പെടുകയാണ്.\nബെഹൈണ്ട് വുഡ്‌സ് മലയാളത്തിന് നൽകിയ ഒരു അഭിമുഖത്തിലാണ് 17 വർഷത്തെ വർഷക്കാലത്തെ തന്റെ വിശേഷങ്ങളെക്കുറിച്ച് സംയുക്താവർമ്മ വാചാലമാകുന്നത്. വലിയൊരു താരപദവിയിൽ നിന്നും സിനിമയിലേക്ക് എത്തിയ സംയുക്ത വർമ്മക്ക് എപ്പോഴെങ്കിലും വീട്ടിലെ ജീവിതം ബോർ അടിച്ചിട്ട് ഉണ്ടോന്ന് ചോദിച്ചപ്പോൾ ഇതുവരെ തനിക്ക് അങ്ങനെ ഒരു അനുഭവം ഉണ്ടായിരുന്നില്ല എന്നാണ് പറഞ്ഞത്. എന്നാൽ കൊറോണ കാലഘട്ടത്തിൽ തനിക്ക് ചെറുതായി ബോറടിച്ചു തുടങ്ങി. ആദ്യഘട്ടത്തിൽ അങ്ങനെ തോന്നിയിരുന്നില്ല. പിന്നീടാണ് ബോറടി തുടങ്ങിയത്. അപ്പോൾ എല്ലാവരും വീട്ടിൽ ഉണ്ടായിരുന്നു.\nദക്ഷ് ബിജു ചേട്ടനും എല്ലാവരും ഉള്ളപ്പോൾ എനിക്ക് അങ്ങനെ ഒരു ബോറടി തോന്നിയില്ല. എന്നാൽ രണ്ടാമത്തെ കാലഘട്ടത്തിൽ വലിയ തോതിൽ ഒരു ബോറടി തോന്നി. ഞാൻ യോഗ ചെയ്യുന്നു ഭക്ഷണം കഴിക്കുന്നു കിടന്നുറങ്ങുന്നു. ഇതുതന്നെ ആവർത്തിച്ചു. അപ്പോഴാണ് ബോറടി തോന്നിയത് എന്നും താരം പറയുന്നുണ്ട്. എല്ലാ ചോദ്യങ്ങൾക്കും വളരെ രസകരമായ രീതിയിലുള്ള മറുപടിയായിരുന്നു നടിയുടെ ഭാഗത്തുനിന്നും ഉണ്ടായിരുന്നത്. ആഭരണങ്ങളെ കുറിച്ച് ഒക്കെ ചോദിച്ചപ്പോൾ വാചാലയായി തന്നെയാണ് സംയുക്ത സംസാരിച്ചത്. എന്റെ ആഭരണ ശേഖരണം ഇത്തിരി ഓവർ ആണെന്ന് എനിക്ക് തന്നെ അറിയാം. ബിജുവേട്ടൻ എപ്പോഴും എന്നെ അതിന് കളിയാക്കാറുണ്ട്.\nഒരു വെഞ്ചാമരം കൂടി എടുക്കാമായിരുന്നു എന്നൊക്കെ പറഞ്ഞു. ഞാൻ ഇടുന്ന സാധനങ്ങളിൽ പലതും ഓവർ ആണെന്ന് എനിക്കും തോന്നിയിട്ടുണ്ട്. പക്ഷേ ആരൊക്കെ എന്തൊക്കെ പറഞ്ഞാലും ഞാൻ അണിയുകതന്നെ ചെയ്യും. കാരണം എനിക്ക് അത്രയ്ക്ക് ഇഷ്ടമാണ്. എനിക്ക് പ്രായം കൂടിക്കൊണ്ടിരിക്കുകയാണ് ഇനി കുറച്ചു കാലങ്ങൾ കൂടി മാത്രമല്ലേ നമുക്ക് ഇതൊക്കെ ഇടാൻ സാധിക്കു. അതുകൊണ്ട് ഞാൻ എല്ലാ സാധനങ്ങളും പെട്ടെന്ന് ഇട്ട് തീർക്കുകയാണ് എന്നും രസകരമായി സംയുക്ത പറയുന്നുണ്ട്. ഈ വാക്കുകൾ എല്ലാം വളരെ പെട്ടെന്ന് ശ്രദ്ധനേടിയിരുന്നു.\nStory Highlights:Samyukta Varma was interviewed after 17 years\nRelated Items:Samyuktha Varma\nമണ്ണിനെ സംരക്ഷണം നൽകാൻ ഒപ്പം നിൽക്കണം എന്ന് ആവിശ്യപെട്ട് സംയുക്ത വർമ്മ. (വീഡിയോ )\nസംയുക്ത വർമ്മയുടെ സൗന്ദര്യത്തിന്റെ ടെക്നിക്ക് ഇതാണ്. വിഡിയോ പങ്കുവച്ചു സംയുക്ത വർമ്മ.\nഅച്ഛൻ ശരിക്കും എസ്എഫ്ഐ കാരനായിരുന്നു. അച്ഛൻ ഒരു സോ കാൾഡ് രാഷ്ട്രീയക്കാരൻ അല്ല. ഗോകുൽ സുരേഷ് |Gokul Suresh talks about his father’s politics|